22. schôdza NR SR - 9.deň - B. popoludni
Dátum: 2024-11-05
Poslanec: Dubéci, Martin (PS)
Druh vystúpenia: Vystúpenie v rozprave

50. Ďakujem za slovo, pán predsedajúci. Ja naozaj len v krátkosti. Je to teda čarovná tlač, ktorá sa nám tu tak tlačí pred nami, a už teda pokračujeme z 27. 9., ak som to teda správne započul, ale celkovo aj dnešný deň je podľa mňa taký magický, musím povedať, lebo som si tak uvedomil, že vlastne dnes ráno sme už diskutovali o tom, a zrejme to odmietneme, že teda chceme zásadne debyrokratizovať tento štát a nejaké tlačivá, ktoré zbytočne vydávame, tak si nemusíme pýtať. Potom sme diskutovali o tom, či niekto, kto nazve poslankyňu sukou a nedokáže riadiť svoj výbor, by mal byť predsedom výboru. A teda diskutovali sme o tom, že či je to v poriadku, keď niekto zbombarduje onkologickú detskú nemocnicu. Taký máme deň, lebo pokračujeme teda v tom, že či by bolo už nakoniec po pol roku možné, aby Národná rada sa konečne pokúsila si zvoliť predsedu Národnej rady, tobôž druhého najvyššieho ústavného činiteľa v tejto krajine. Tak taký máme deň, kolegovia, dobrá práca. No, ja by som svoje vystúpenie v krátkosti rozdelil na dve časti, jedno politické a jedno potom také viac, dovolím si povedať, možno inštitucionálne. No, a teda to politické. Ja, čo som sa ja nenapočúval v kampani o tom, ako tú starí matadori a ich nová verzia, strana HLAS, a teda za pomoci strany SNS, nám ukážu, ako sa riadi štát. Keby som ja dostal euro, tak ja som, už aj vilu si postavím niekde na Slavíne, nedostal som to euro za každé toto vyjadrenie, ale ja sa nestíham čudovať, že nás tu poučujete v každej diskusii. Tu pán Bartek napríklad to veľmi rád robí, v každej diskusii nám hovorí, ako nám ukážu, ako sa teda ten štát riadi, a potom týždeň k týždňu, ja na to grémium chodím a ja tak sa pýtam, že teda, že či už ideme voliť toho predsedu. A ešte nie, ešte nedozrel ten čas, máme nejaký problém a nedá sa. A teda ja neviem, ak existuje ešte nejaká väčšia teda úloha vlády, normálne politologická definícia, ako obsadzovať mocenské pozície štátu, teraz normálne že neutrálne to hovorím, nie ako zlá vec, ale ako reprezentovať vôľu ľudu, ten mandát demokratický preniesť do tých najvyšších ústavných funkcií, tobôž druhej najvyššej ústavnej funkcie, tak to je úloha vládnutia. A vy tu v tomto kolegovia naozaj že zlyhávate na plnej čiare. Ak je to nejaký prejav nejakej disfunkcie tejto koalície, tak podľa mňa toto je ten ako najvyšší. Fajn. A to je teda váš prejav politických vzťahov, politickej kultúry. OK. Toľko k tomu. Koniec. Lebo mňa možno trápi rovnako, ak nie o mierne viac, to, že aký to má prejav na celkové fungovanie tejto inštitúcie, lebo opäť, tak ako som to hovoril doobedu, tak opäť to poviem aj dnes poobede, toto nie je úplne normálne, aby sme teda fungovali v Národnej rade, ktorá nemá legitímne zvoleného plnohodnotného predsedu Národnej rady. Ja teda nemám problém povedať, že zastupujúci predseda Národnej rady svoju pozíciu plní podľa mňa veľmi dobre aj akože snaží sa v rámci tých možností, ktoré má, tú Národnú radu riadiť. Ja s tým nejaký problém nemám, s ním samotným. Problém mám s tým, že tu neexistuje jeden plnohodnotný mandát. Pán podpredseda Žiga bol teda poverený v deň prezidentských volieb, ak s to dobre pamätám, buďme pri tom, že teda bol v ten deň poverený, dočasne podľa mňa, lebo však on ako má veľmi významné ústavné funkcie, od volieb, referend, rôznych, rôznych, neviem, iných aktivít, zastupovania Slovenskej republiky v zahraničí. To neni nejaký venček, ktorý niekto ako odovzdá niekomu, a že teraz ty si predseda, a potom on to odovzdá niekomu. To je naozaj, celý čas si myslím, že aj ústavne je to myslené tak, aby to bolo niečo, čo je dočasné, kým sa proste predpokladá, že vždy je nejaká koalícia, alebo teda tá parlamentná väčšina nejaká vznikne, ktorá zvolí niekoho, kto bude reprezentovať nás všetkých 150. To nemôže byť niekto dočasný, kto to však nejako robí a možno, ako ja som sa dopočul už v niektorých reláciách, však možno to dokočírujeme až do konca týmto spôsobom . A ja... Dobre, možno sú aj väčšie problémy v tejto republike, však tá diaľnica a nemocnice a tak ďalej, ja s tým súhlasím, určite áno, ale to, že v akom stave je táto inštitúcia a jej základné pozície. Máme tu tri výbory, ak sa nemýlim, dnes, ktoré sú disfunkčné napríklad Národnej rady. Osobitný kontrolný výbor totálne, proste to je karambol, masaker, zle. Máme problém vo výbore pre verejnú správu. Teraz sme mali teda problém s pánom Huliakom. Nech sa páči. Skupiny priateľstiev, poviete si, že aká, aká hlúposť, hej, že skupiny priateľstiev. No asi prežijeme bez skupín priateľstiev v Národnej rade, ale tak je to nejaká funkcia napríklad v zahraničnej politike Slovenskej republiky, v diplomatickej parlamentnej diplomacii. Nevieme si ju plniť. Máme rokovací poriadok, tak to je, to je moja obľúbená vec, teda po roku doprosovania sa, aby sme si urobili rokovací poriadok, po tom, čo sa tu stalo asi päť karambolov, na ktoré sme my tu akože dookola, dookola upozorňovali, že sa raz stanú, tak sme sa pomaličky dostali teda k tomu, že máme nejaký rokovací poriadok. Nehovoriac o tom, že v akom stave je táto inštitúcia, rozpočet, neviem, investičný dlh a stav Kancelárie Národnej rady, čo sa týka zamestnancov a tak ďalej, však keď sa bavíte, tak viete. Jednoducho je to zrejmé, že tejto inštitúcii chýba legitímne plnohodnotne zvolená hlava. Proste niekto, kto za ňu bude zodpovedať, kto ju bude niesť, kto bude nás ako poslancov reprezentovať. A teda ja som z toho tak prekvapený, kolegovia, kolegyne, že na tej vládnej strane vy máte tú väčšinu, vy sa viete dohodnúť, že vám je to všetko jedno a že jednoducho k nejakému výsledku neviete, neviete dospieť, lebo tak, ako som hovoril ráno, vlastenectvo ja mám rád, podľa mňa to je veľmi dôležitý koncept, ja mám túto republiku rád a ja nerozumiem tomu, ako ľudia, ktorí majú radi túto republiku a ktorí sa hrdia teda láskou k tomuto štátu, tak sú v tak významnej pozícii a tak ju nechávajú zanedbať, lebo to neexistuje iný pojem na to, ako totálny rozklad inštitúcie, pokiaľ sa vy o ňu nestaráte. Preto prosím kolegovia, pristúpte ku svojej úlohe, ste vo väčšine a konajme tak, ako hovorí to naše uznesenie, a teda poďme vykonať voľbu predsedu Národnej rady do jedného týždňa, alebo ak to vieme stihnúť, kľudne aj tento. Ako asi iste viete, opozícia kandidáta našla, dokonca si myslím, že v tejto chvíli má najviac hlasov zo všetkých možných kandidátov, nie potrebnú nadpolovičnú väčšinu, ale však bavme sa alebo, alebo jednoducho proste príďte vy s nejakou alternatívou. Ale tolerovať tento stav, tak ako ak existuje nejaká metafora pre túto republiku, v akom stave úpadku pomalého atrofujúceho je, tak to je aj to, čo vidíme dnes. Ďakujem pekne, skončil som.